FIŞA ANALITICĂ

DOMENIUL: DOCUMENTE (DOC)

În cadrul componentelor patrimoniului cultural naţional - bunuri mobile, domeniul DOCUMENTE ocupă, prin  numărul, valoarea cutural-istorică o poziţie deosebit de importantă. În scopul păstrării individualităţii fiecăreia din categoriile de materiale ce compun domeniul precum şi în vederea asigurării unui vocabular  controlat (tezaur de termeni) adecvat, documentele au fost împărţite pe categorii generice, după cum urmează:  
1. DOCUMENT MANUSCRIS
2. DOCUMENT DACTILOGRAFIAT
3. DOCUMENT IMPRIMAT
 Din domeniul DOCUMENTE fac parte acele mărturii scrise, cu excepţia celor de piatră,  care  au  valoare de mărturie istorică, socială, economică, politică, culturală, ştiinţifică.  De regulă, fac parte din acest domeniu materialele originale dar, în cazuri speciale - documente distruse, pierdute, etc. - vor fi luate în consideraţie şi copiile de epocă. Nu se fişează conform prezentelor instrucţiuni următoarele: 
1. Manuscrisele literare;
2. Manuscrisele religioase / liturgice;
3. Manuscrisele unor cărţi tipărite;
4. Periodicele;
5. Manuscrisele după cărţi tipărite;
6. Manuscrisele muzicale / note muzicale;
7. Caiete / dosare cuprinzând memorii, note zilnice, jurnale de călătorie dacă sunt publicate.
În cazul în care un document este manuscris pe un formular imprimat, el va fi considerat "DOCUMENT MANUSCRIS."
Prin "DOCUMENT IMPRIMAT" înţelegem toate acele documente care, nefiind manuscrise, sunt imprimate prin orice altă tehnică, cu excepţia dactilografiei.
În cazul documentelor distruse, pierdute, se va fişa copia ca atare, nu documentul de bază. 
În cazul copiilor de epocă, nu se fişează facsimilele, xerocopiile etc. Pentru acest domeniu există instrucţiuni de completare specifice, DICŢIONAR - NOMENCLATOR de termeni şi  tezaur de termeni. Miniaturile existente în documentele medievale miniate se vor completa conform instrucţiunilor de la Artă plastică (ARP)

Prezentele instrucţiuni conţin şi exemple pentru fiecare câmp specific, la care se adaugă anexe cu tezaure de termeni. Deoarece tezaurele de termeni nu sunt exhaustive, urmând ca ele sa fie completate pe parcursul realizării evidenţei ştiinţifice, fiecare specialist va semnala noile tipuri categoriale, tehnici de prelucrare sau materiale folosite, care nu se regăsesc în tezaurele de termeni.  
Periodic, CIMEC va difuza lista cu noii termeni. 

TIP FIŞĂ

Se va bifa căsuţa corespunzătoare tipului de fişă, după cum urmează: 
- dacă obiectul face parte dintr-un ansamblu, 
- dacă se întocmeşte o fişă colectivă, pentru obiecte de serie cvasi-identice
- dacă se întocmeşte o fişă individuală (cazul cel mai frecvent).

DEŢINĂTOR

Câmpul  se completează cu numele întreg sau cu sigla instituţiei culturale care deţine bunul ce urmează a fi fişat, urmat de localitatea de reşedinţă.

Exemple:
DEŢINĂTOR:		Muzeul Literaturii Române Bucureşti	sau
DEŢINĂTOR:		MLR Bucureşti

COD DEŢINĂTOR

Conţine codul deţinătorului bunului cultural (muzeu, colecţie aparţinând cultelor, colecţie şcolară, etc.), conform Listei de autoritate "Deţinători", iniţiată în 1980 şi completată permanent de atunci la CIMEC. Codul de deţinător unic la nivel naţional a fost acordat pe unitate fizică distinctă (sediu de muzeu, sediu de secţie a unui muzeu), deci pe adresă, pentru a permite indicarea cât mai precisă a locaţiei deţinătorului şi, respectiv, a bunului fişat. Codul unui deţinător se menţine neschimbat, indiferent de modificările de denumire, adresă, subordonare administrativă apărute de-a lungul timpului, permiţând identificarea deţinătorului.
Dacă nu cunoaşteţi codul de deţinător, consultaţi lista de deţinători, identificaţi deţinătorul după judeţ, localitate, denumire, adresă şi preluaţi codul numeric al acestuia. Dacă deţinătorul căutat nu există în listă, solicitaţi la CIMEC înscrierea deţinătorului în listă şi acordarea unui cod.

Exemple:
COD DEŢINĂTOR:		6900500 (pentru Muzeul Naţional al Unirii Alba Iulia)
COD DEŢINĂTOR:		7083500 (pentru Muzeul Municipiului Bucureşti)

Pentru obiectele aflate în custodie, se completează codul deţinătorului de la care este luat bunul în custodie.

NR. INVENTAR

Câmpul conţine numărul de inventar actual al piesei. Acesta poate fi o cifră, o combinaţie de sigle şi cifre, un număr cu subnumere etc.

Exemple:
NR. INVENTAR:			964350
NR. INVENTAR:			MI90232

NR. INVENTAR VECHI 

Câmpul conţine numărul vechi din registrul de inventar. Numărul de inventar vechi este necesar pentru a se stabili concordanţe între numărul de inventar actual şi cel care a apărut în cataloage sau în publicaţii mai vechi.

COLECŢIE

Câmpul se va completa cu denumirea colecţiei din care face parte obiectul fişat (conform clasificării colecţiilor din muzeu).

Exemplu:
COLECŢIE:		Lucian Blaga

Notă: Câmpul poate fi completat şi cu numele colecţionarului sau / şi cu numele colecţiei, atunci când este cazul unei donaţii sau achiziţii constituite, intrate în posesia muzeului.

NR. INVENTAR COLECŢIE 

Câmpul conţine numărul de inventar al colecţiei din care face parte piesa. Este necesar din aceleaşi considerente ca în cazul NR. INVENTAR.

Exemplu:		LB12

CLASAT

Câmpul conţine informaţii despre regimul de protecţie al specimenului, prevăzut de Legea 182/2000  şi conform Normelor de clasare.
Se alege opţiunea "clasat", în cazul în care specimenul a fost clasat în urma validării propunerii de clasare, înaintată de deţinător, de către Comisia Naţională a Muzeelor şi Colecţiilor, în categoria „tezaur” sau „fond” (cf. Legii pentru modificarea şi completarea Legii nr. 182/2000 privind protejarea patrimoniului cultural naţional mobil (Monitorul Oficial nr.10 din 8 ianuarie 2007). Dacă opţiunea nu este valabilă, nu se va bifa.

ORDIN MIN. NR./DATA 

Câmpul consemnează numărul ordinului de ministru prin care a fost validată propunerea de clasare a obiectului fişat. 
Câmpul consemnează data la care a fost validată propunerea de clasare a obiectului fişat. 
Informaţia se completează în câmp sub forma: ZZ.LL.AAAA.

POZIŢIA

Se va consemna numărul din lista anexată ordinului de ministru la care se regăseşte obiectul clasat.

CATEGORIE 

Cuprinde categoria generală în care se încadrează obiectul fişat.

Exemplu:
CATEGORIE:		Manuscris	

TIP 

Conţine denumirea tipului sau genului bunului cultural, exprimată la nominativ singular nearticulat. 
În cazuri concrete se vor folosi şi cuvintele - indicator aflate în Tezaurul de termeni. 

Exemple corecte:  
TIP:		proces-verbal 
TIP:		telegramă; concept 
TIP:		scrisoare 
TIP:		afiş teatral 
TIP:		manifest ilegal 
TIP:		zapis 
TIP:		histov; parţial fals 
TIP:		notă informativă 
TIP:		extras din presă 
TIP:		arz; copie

Exemple incorecte:  
TIP:		corespondenţă; scrisoare 
TIP:		proclamaţie; act public 
TIP:		fluturaş; document imprimat 

TITLU (REGEST) 

Cuprinde formulată concis tema, destinaţia sau scopul  documentului.

Exemple:  
TIP:    	 	proces-verbal 
TITLU :	încheiat cu ocazia perfectării contractului pentru
	construirea Poştei Centrale din Bucureşti 

TIP:   		scrisoare 
TITLU :   		Titu Maiorescu către Petre P. Carp 

TIP:		afiş teatral 
TITLU:			anunţ al Teatrului Naţional din Bucureşti privind spectacolul cu
			piesa Vlaicu Vodă de Alexandru Davila 

TIP:		telegramă
TITLU:  		Marele Duce Nicolae către Domnitorul Carol 

TIP:   	 	zapis; de eliberare  
TITLU:		al lui Constantin Pintilie şi Vasile Medrihan din Hălăuceşti 

TIP:   		notă informativă 
TITLU:    	date privind regimul ocupaţiei germano-bulgare la Constanţa   

TIP:    		extras din presă  
TITLU:   	articole din presa ungară referitoare la situaţia învăţământului în limba română din Transilvania

ANSAMBLU

În cazul în care obiectul face parte dintr-un bun complex se va specifica denumirea acestuia.

NR. PIESE 	

Se va specifica numărul de file componente ale documentului fişat, inclusiv cele rămase nescrise. Se va specifica şi dacă documentul este scris atât recto, cât şi verso.

Exemple:
Nr. piese:	1 F; R
Nr. piese:	1 F; R; V
Nr. piese:	5 F; R

LOCALITATE

Cuprinde denumirea localităţii în care a fost emis documentul.

Exemple:
Localitate:	Sibiu
Localitate:	Viena

ŢARĂ / ZONĂ

Se completează numele ţării în care a fost emis documentul (corespunzător perioadei istorice respective).
Acest câmp poate conţine denumirea zonei geografice de unde provine documentul fişat. 
Informaţia se referă la localizarea obiectului într-o arie geografică mai mare (atunci când nu cunoaştem localizări mai precise)
Există denumiri general acceptate ale marilor zone geografice pe care le putem folosi.

Exemple: 
Zonă geografică:	 Peninsula Balcanică 
Zonă geografică: 	Asia Mică
Zonă geografică: 	Europa Centrală
Ţară:			România
Ţară:			Imperiul Austro-Ungar

PROVINCIE / REGIUNE

Câmpul conţine o localizarea mai precisă, menţionându-se denumirea regiunii actuale sau geografico-istorice de unde provine obiectul (dacă este cunoscută).
În cazul documentelor emise până la crearea statului român modern, în mod obligatoriu se va scrie regiunea istorică în care a fost emis documentul sau căreia i se circumscrie.

Exemple:
Regiune istorică:		Transilvania
Regiune istorică:		Moldova

AUTOR

Cuprinde numele autorului (autorilor) sau a instituţiei emitente a documentului fişat.

Exemple:
Autor:		Ghica, Dimitrie
Autor:		Dohtaru, Ioan
Autor:		Dragomir Şi Fratele Său Tatomir
Autor:		Constantinescu, Gheorghe [Medic Militar]
Autor:		Comandamentul Trupelor Imperiale Din Banat
Autor:	Comitetul Naţional Al Românilor Din Transilvania Şi Bucovina
Autor:		Departamentul De Război
Autor:		Divanul Vremelnicesc Al Dreptăţii

În cazul în care nu se cunoaşte autorul se va trece “NECUNOSCUT”.

ORIGINEA AUTORULUI

Dacă într-un document medieval este menţionată originea autorului, aceasta se va completa în fişă.

ETNIE

Dacă într-un document medieval este menţionată etnia căreia îi aparţine autorul, aceasta se va completa în fişă.

FILIAŢIE

Dacă într-un document medieval este menţionată filiaţia autorului, aceasta se va completa în fişă.

FUNCŢIE / RANG

Dacă numele autorului nu este o personalitate binecunoscută, se va scrie funcţia / rangul său.

Exemple:
Autor				Chiprian
Funcţie/Rang:			Arhimandritul Mănăstirii Mihai Vodă

Autor				Chirculescu, M.
Funcţie/Rang:			Judecător

GRĂMĂTIC

Dacă documentul menţionează, se va preciza şi autorul fizic al manuscrisului, în acest caz numele grămăticului.

COPIST

Dacă documentul este o copie, se va preciza numele copistului.

DATARE (text)

Conţine datarea documentului fişat. 
În cazul documentelor de epocă modernă şi contemporană, datarea se va scrie conform instrucţiunilor generale, cu amendamentul că în cazul existenţei ambelor datări pe document: stil vechi / stil nou, se va scrie stilul nou (gregorian). În cazul documentelor medievale din Ţara Românească  şi  Moldova se va scrie data conform calendarului gregorian, calcularea diferenţei dintre "era bizantină" ("la anul de la facerea lumii...") şi cea actuală, căzând în sarcina celui ce întocmeşte fişa analitică de evidenţă. Aceasta datare, "era bizantină", este şi cea mai frecvent întâlnită în documentele noastre interne scrise în slavonă, greacă sau română. Dacă vrem să  transformăm datele erei bizantine în anii erei noastre, trebuie să  ţinem seama de faptul că anul bizantin începea cu patru luni înainte de 1 ianuarie şi  în consecinţă vom scădea 5508 ani, din anii facerii, dacă datele sunt între 1 ianuarie şi  31 august, şi  5509, dacă datele sunt între 1 septembrie şi  31 decembrie.  Este prevăzut câmp separat pentru datarea medievală, musulmană etc. care se va transcrie, în clar, la Datare alternativă. 

Exemple:
DATARE:		Ultimul sfert al secolului al XVII-lea
DATARE:		12.06.1903
DATARE:		Mijlocul secolului al XVIII-lea

AN DE ÎNCEPUT

Câmpul a fost adăugat în vederea unei viitoare selecţii pentru o precizare mai exactă a intervalului temporar al originii unui document.
Câmpul precizează anul exact sau anul de început al perioadei în care se presupune că a fost emis documentul, atunci când nu cunoaştem datarea exactă.

Exemplu:
DATARE:		Prima jumătate a secolului al XIX-lea
AN DE ÎNCEPUT: 		1801

Tot în acest câmp, prin convenţie, s-a stabilit că se transcrie şi datarea exactă, în cazul documentelor datate, pentru a uşura căutarea pieselor datate care au un criteriu de selecţie Datarea.

AN DE SFÂRŞIT

Câmpul a fost adăugat în vederea unei viitoare selecţii pentru o precizare mai exactă a intervalului temporar al originii unui document.
Câmp care precizează anul de sfârşit al perioadei în care se presupune că a fost emis documentul, atunci când nu cunoaştem datarea exactă.

Exemplu:
DATARE:		Prima jumătate a secolului al XIX-lea
AN DE ÎNCEPUT: 		1801
AN DE SFÂRŞIT:			1850

Datare (text):		prima jumătate a secolului al XIX-lea
An de început:		1801
An de sfârşit: 		1850

Datare (text):		primul sfert a secolului XVIII
An de început: 		1701
An de sfârşit:  		1725

Datare (text):		sfârşitul secolului XVIII
An de început: 		1789
An de sfârşit:  		1800

Datare (text):		începutul secolului XVIII
An de început: 		1701
An de sfârşit:  		1711

Datare (text):		mijlocul secolului al XIX
An de început: 		1825
An de sfârşit:  		1875

DATARE ALTERNATIVĂ

Se va completa numai în cazul documentelor medievale şi  se va scrie datarea aşa cum este menţionată în documentul fişat.

Exemple: 
Datare: 				11.07.1728 
Datare Alternativă:   		Leat 7236; Iul 11 

Datare:				05.05.1571                        	 
Datare Alternativă:   	Leatul 7079; Luna Mai; 5 Zile 

Datare:            			17.10.1616 
Datare Alternativă: 	 	Leat 7125; Octombrie 17

MATERIALUL SUPORTULUI 
	
Conţine informaţii referitoare la materialul suportului documentului fişat.
	
Exemple:
Material:			Hârtie
Material:			Mătase
Material:			Pergament

TEHNICĂ 

Conţine informaţii referitoare la tehnica realizării documentului.

Exemple:
Tehnică:			Manuscris
Tehnică:			Imprimare
Tehnică:			Dactilografiere

MATERIAL PT. SCRIS

Se va completa cu  informaţii  referitoare la materialul cu care s-a scris documentul.

Exemple:
Material De Scris:		Cerneală

CULOARE

În cazul manuscriselor, în special, se va consemna culoarea cu care s-a scris.

Exemple:
Culoare:			Negru
Culoare:			Roşu Ivoriu

LIMBA

Conţine  informaţii  privind limba în care este scris documentul. 

Exemple:
Limba Inscripţiei:		Germană
Limba Inscripţiei:		Româno-Chirilică

Dacă documentul este bilingv se va menţiona obligatoriu acest lucru. 

Exemplu: 
Limba Inscripţiei:		Franceză; Română

DIMENSIUNI

- Câmp obligatoriu.
Conţine   informaţii  referitoare la dimensiunile documentului fişat: lungime, lăţime, precum şi a sigiliului, dacă există: diametru, grosime, greutate, titlu (pentru metalele preţioase).
Lungimea şi lăţimea se completează în dreptul siglelor respective urmate de unitatea de măsură. Dacă există şi alte dimensiuni, acestea se completează cu valori despărţite prin punct şi virgulă, fiecare valoare fiind formată  din sigla tipului de dimensiune respectiv, urmată de două puncte şi de valoarea numerică, până la două zecimale, şi de unitatea de măsură.
Unitatea de măsură a fost stabilită prin convenţii pentru fiecare domeniu în parte. Pentru domeniul Documente, aceasta este centimetrul.
SIGLE:
L = lungime
LA = lăţime
I  = înălţime 
D = diametru
DL= diametru lung (maxim)
DLA= diametru lat (minim)
GR = grosime
G  = greutate
TL = titlu

Exemple:
L: 		24 cm
LA: 		15 cm

MARCĂ / SEMNĂTURĂ

Conţine menţionarea faptului dacă documentul este semnat, autentificat / validat etc. 
Se completează cu unul din termenii cuprinşi în următoarea listă de termeni :
semnătură 
autentificat
monogramă domnească
manu propria
subscriere neautografă

SIGILII

Este rezervat menţionării - obligatorii - a elementelor sigilografice. Se va completa în funcţie de  caracteristicile  cuprinse  în  DICŢIONARUL -  NOMENCLATOR  anexat.
Se va specifica ce tip de sigiliu este (domnesc, dregătoresc, personal, etc.), ce formă are, în ce mod se prezintă: atârnat, aplicat, imprimat, timbrat, bulă sigilară, conservat. Se va menţiona şi ce alte caracteristici mai are, dacă este simplu sau dublu (cu revers), dacă există subsigilii sau contrasigilii, etc.
În cazul documentelor mai recente, dacă există, se va menţiona antetul, urmat de (;) şi  de denumirea lui. Se va menţiona existenţa şi valoarea timbrului fiscal. Se va menţiona şi  "semnul degetului" = amprenta digitală. 
Ordinea completării acestui câmp este următoarea: 
categoria; 
tipul caracteristic;
emitentul;
amprenta digitală (numărul lor). 
Dacă există atât  sigiliu cât şi antet, acesta din urmă se va completa - cu caracteristicile sale - după completarea datelor despre sigiliu. Se va anexa o fotografie pentru toate însemnele sigilare emise până la mijlocul secolului al XIX-lea. 

 Exemple: 
SIGILII:		sigiliu  domnesc; atârnat; Gheorghe Bibescu 
SIGILII:	 	sigiliu dregătoresc; imprimat; Alecu Balş Logofăt 
SIGILII:		sigiliu personal; imprimat; Constantin Negri 
SIGILII:		sigiliu judeţean; timbrat fix; Tutova 
SIGILII:		sigiliu personal; imprimat; Alexandru Lahovary proprietar; 8 amprente  digitale săteni 
SIGILII:		antet; Jockey Club 
SIGILII:		antet; Alexandru Marghiloman 
SIGILII:		timbru fiscal; 5 lei 

MATERIAL SIGILIU

Se va completa denumirea materialului din care este realizat sigiliul.

Exemple:
MATERIAL SIGILIU:		ceară
MATERIAL SIGILIU:		aur

CULOARE SIGILIU

Se va menţiona ce culoare are materialul din care este confecţionat  sigiliul.

DESCRIERE

Câmpul trebuie să cuprindă esenţialul informaţiilor cuprinse în documentul căruia i se întocmeşte fişa analitică de evidenţă. Este de dorit să nu se repete informaţiile ce se pot regăsi în celelalte câmpuri. Se poate da şi un citat, dar numai unul esenţial, care să reflecte pe scurt esenţa documentului. Se pot lua cu titlu de model "rezumatele" publicate în D.I.R. şi  D.R.H., cu rezerva nerepetării informaţiilor deja completate în alte rubrici.
Tot în acest câmp  se vor menţiona, dacă este cazul, existenţa uneia din următoarele situaţii: rezoluţie; menţiune specială; schiţa unei hărţi; litera ornată a unui document deosebit.
Dacă documentul cuprinde un desen, schiţă, caricatură - şi nu este necesar să  fie fişate la ARP - se va menţiona existenţa în acest câmp, adăugându-se scurte detalii.

Exemple: 
DESCRIERE:	Constantin Pintilie şi Vasile Medrihan din Hălăuceşti stabiliţi la 
		Câmpulung sunt eliberaţi de vecinie în schimbul a două sute de oi mari 
DESCRIERE:	Cuprinde îndatoririle părţilor contractante; arhitectul are sarcina de a preda proiectul şi condiţiile antreprizei până la data de 01.01.1892, iar Primăria se angajează să  vireze în avans suma de şase mii lei, iar restul până la douăzeci şi  cinci  mii lei la  predarea proiectului  
DESCRIERE:	Se referă la eforturile depuse pentru obţinerea unui împrumut la bănci 
		berlineze care să întărească poziţia financiară a Partidului 				Conservator în perspectiva apropiatei veniri la guvern  
DESCRIERE:	Informaţii  privitoare la ocuparea oraşului Constanţa de către 
		trupele Puterilor Centrale. Atrocităţile comise de soldaţii bulgari în 
		spitale. Distrugerea rezervelor de petrol ordonate de autorităţile 
		române. Dărâmarea statuii lui Ovidiu.

CUVINTE CHEIE

Câmpul cuprinde cât mai amănunţit cuvinte-cheie referitoare la încadrarea tematică a  informaţiilor cuprinse în documentul căruia i se întocmeşte fişa analitică de evidenţă.  
 
Exemple:
Cuvinte cheie:	primul război mondial; dobrogea; teritoriul ocupat; ocupaţia puterilor centrale
Cuvinte cheie:	poştă; arhitectură
Cuvinte cheie:	Moldova; regimul feudal; clase şi categorii sociale viaţa politică; epoca modernă; Partidul Conservator; finanţe

BIBLIOGRAFIE

Conţine  principalele referinţe bibliografice referitoare la obiectul înregistrat. Se va scrie, dacă documentul este publicat, ultima ediţie de documente sau cea mai importantă. Dacă este publicat într-o revistă de specialitate, se va da trimiterea necesară.

OBSERVAŢII

Conţine eventualele observaţii ale celui care înregistrează obiectul, care nu apar în alte rubrici.

Exemplu: 
Observaţii: 	

MOD DEŢINERE 

Se bifează pătratul corespunzător felului în care bunul cultural a ajuns la deţinătorul său actual.

Exemple:
•	achiziţie	
•	donaţie	
•	transfer	
•	cercetare	
•	custodie	
•	moştenire	
•	proprietate privată	

PROPRIETARI ANTERIORI

Se completează numele şi prenumele proprietarilor sau denumirea instituţiei căreia i-a aparţinut documentul înainte de a ajunge la proprietarul său actual.

DATA INTRĂRII

Conţine data intrării bunului cultural în posesia deţinătorului respectiv. 
Se completează sub forma: ZZ/LL/AAAA.

Exemple:
DATA INTRĂRII:		14.09.1978
DATA INTRĂRII:		05.02.1985

PREŢ ACHIZIŢIE

Conţine (numai pentru bunurile dobândite prin achiziţie) preţul la care a fost achiziţionat bunul fişat şi nominalul de referinţă.

Exemplu:
PREŢ ACHIZIŢIE:		2.000.000 lei

VALOARE NOMINALĂ 

Conţine valoarea în lei a bunului cultural, estimată conform criteriilor stabilite de Ministerul Culturii.

Exemple:
VALORE NOMINALĂ:		7000000

LOC DE PĂSTRARE

Se menţionează locul de păstrare al piesei. Pentru expunere permanentă: expoziţia, sala vitrina. Pentru depozit: depozitul, dulapul, eventual raftul şi cutia. 
Se menţionează locul de păstrare al piesei. 

STARE DE CONSERVARE

Conţine menţionarea stării de conservare a bunului cultural la momentul fişării, conform listei:

foarte bună
bună
relativ bună
mediocră
deteriorată

BUN DE EXPUS

Acest câmp a fost prevăzut pentru a facilita alegerea pieselor care pot face parte dintr-o expoziţie, deoarece simpla consemnare a stării de conservare în câmpul respectiv (bun, foarte bun) nu sugerează destul de explicit. Un obiect, spre exemplu, poate avea o mare valoare istorică dar pentru că prezintă deteriorări sau are o dimensiune foarte mică nu poate face parte dintr-o expoziţie.

FIŞA CONSERVARE / RESTAURARE

Conţine numărul fişei de restaurare / conservare, în care obiectul fişat de noi este privit din punct de vedere al conservării sau restaurării menţionându-se în detaliu operaţiile (şi substanţele) prin care a trecut precum şi datele la care acestea au avut loc.

FOTO

Conţine numărul fotografiei care reprezintă obiectul fişat.

DIAP. 

Conţine numărul diapozitivului obiectului.

CLIŞEU

Conţine numărul clişeului care reprezintă obiectul fişat

DESEN

Conţine numărul desenului obiectului fişat.

SCHIŢĂ

Conţine numărul schiţei obiectului fişat.

DIGITALĂ

Conţine numărul fotografiei digitale care reprezintă obiectul fişat.

VIDEO

Conţine numărul casetei video pe care este înregistrat obiectul fişat.

ACHIZIŢIONAT DE

În cazul în care obiectul a fost achiziţionat pe teren, se va completa numele şi prenumele celui care l-a achiziţionat.

DATA 

În cazul în care obiectul a fost achiziţionat, se va trece data la care a avut loc achiziţia, sub forma ZZ/LL/AAAA 

Exemple:
DATA ACHIZIŢIONĂRII:		21.10.1978
DATA ACHIZIŢIONĂRII:		07.04.1990

ÎNTOCMIT

Conţine numele şi prenumele celui care a întocmit fişa.

DATA / SEMNĂTURA

Conţine data întocmirii fişei, completată sub forma ZZ/LL/AAAA, şi semnătura celui care a întocmit fişa.

EXPERTIZAT / VERIFICAT

Conţine numele şi prenumele celui care a verificat fişa sau a expertizat obiectul în vederea clasării lui.

DATA / SEMNĂTURA

Conţine data verificării sau a expertizei, completată sub forma ZZ/LL/AAAA, şi semnătura celui care a verificat / expertizat obiectul fişat.